09/07/2013 | Administración LocalMunicipal
Rianxo
Recadación
Publicación da aprobación definitiva da Ordenanza non fiscal reguladora do prezo público pola organización de cursos, obradoiros, programas e actividades sociais festivas e culturais polo Concello de RianxoPublicación da aprobación definitiva da Ordenanza non fiscal reguladora do prezo público pola organización de cursos, obradoiros, programas e actividades sociais festivas e culturais polo Concello de Rianxo

ANUNCIO DE APROBACIÓN DEFINITIVA Rematado o periodo de exposición pública do anuncio publicado no Boletín Oficial da Provincia n.º 94, de data 20/05/2013, referinte ó acordo adoptado polo Pleno da Corporación, en sesión ordinaria que foi celebrada o día 31/05/2012, sobre aprobacion da “ORDENANZA NON FISCAL REGULADORA DO PREZO PÚBLICO POLA ORGANIZACIÓN DE CURSOS, OBRADOIROS, PROGRAMAS E ACTIVIDADES SOCIAIS FESTIVAS E CULTURAIS POLO CONCELLO DE RIANXO”, sen que se presentaran reclamacións en contra desta, e cumprindo o disposto polo artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, publícase o texto completo da ordenanza, que queda aprobada definitivamente. ORDENANZA NON FISCAL REGULADORA DO PREZO PÚBLICO POLA ORGANIZACIÓN DE CURSOS, OBRADOIROS, PROGRAMAS E ACTIVIDADES SOCIAIS FESTIVAS E CULTURAIS POLO CONCELLO DE RIANXO Artigo 1.º.–Concepto. De conformidade co previsto no artigo 127, en relación co artigo 41, ámbolos dous do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais, no exercicio da potestade regulamentaria recoñecida a este Concello, na súa calidade de Administración Pública de carácter territorial, e dentro das competencias recoñecidas aos Concellos, artigos 4 e 25 da Lei 7/1985, do 2 de abril, reguladora das bases de réxime Local, establécese o prezo público pola organización de cursos, obradoiros, programas e actividades sociais, festivas e culturais que se rexerán pola presente ordenanza. Artigo 2.º.–Obxecto. Constitúen o obxecto do prezo público que se está a regular a asistencia a cursos e obradoiros e a participación en actividades e programas (comprendendo entre outras excursións, cursos e actividades culturais, visitas a centros ou institucións de interese cultural ou medioambiental, viaxes, comidas convivenciais ou actuacións musicais) que sexan aprobados como tales pola Xunta de Goberno Local e organizadas polo Concello de Rianxo dentro do ámbito das súas competencias. Artigo 3.º.–Obrigados ó pago. Estarán obrigados ó pago do prezo público regulado na presente ordenanza, os solicitantes do servizo, se son maiores de idade ou menores emancipados e, noutro caso, os pais ou representantes legais. Artigo 4.º.–Contía. A contía do prezo público deberá cubrir como mínimo o custo da actividade realizada. Cando existan razóns sociais, benéficas, culturais ou de interese público que así o aconsellen, a entidade poderá fixar prezos públicos por debaixo do límite previsto no apartado anterior. Nestes casos deberase consignar nos orzamentos do Concello as dotacións oportunas para a cobertura da diferenza resultante que houbera. Conforme ó previsto no artigo 47 do Real decreto lexislativo 2/2004 e o artigo 23.2. b) da Lei 7/1985, delégase na Xunta de Goberno Local o establecemento individualizado e exacto e, no seu caso a periodicidade do devengo, do prezo público de cada un dos cursos, obradoiros, programas ou actividades que se pretenda realizar, á vista das propostas debidamente formuladas polos departamentos correspondentes que necesariamente deberán incluír o informe do responsable do departamento no que se faga constar o custo real do curso, obradoiro, programa ou actividade a realizar debidamente detallado e desglosado. No importe das tarifas entenderase incluído o IVE que, no seu caso, proceda aboar. Artigo 5.º.–Xestión e cobro. A obrigación de pago do prezo público regulado nesta ordenanza, nace desde que se realiza a solicitude ou inscrición nos cursos, obradoiros, actividades e programas. Unicamente se considerará anulada unha inscrición ou matrícula, e polo tanto procederase á devolución do prezo público:  Por anulación do curso, obradoiro, programa ou actividade por causa imputable á Administración.  Cando o interesado notifique por escrito ó Concello a anulación da súa inscrición con anterioridade o remate do prazo establecido para a inscrición na correspondente actividade no acordo de aprobación da mesma. O pago efectuarase da seguinte forma: Como regra xeral, cando se trate de actividades de devengo único, o pago do prezo público efectuarase ó formular a solicitude ou inscrición nas entidades bancarias colaboradoras establecidas ao efecto. Xunto coa presentación da solicitude acreditarase ter aboado a autoliquidación comprensiva do importe total a pagar por inscrición. A Xunta de Goberno Local poderá acordar outro sistema de pago no caso de actuacións ocasionais: musicais, teatrais que supoñan realizar pago en metálico en concepto de entrada.1. Cando se trate de servizos de devengo periódico, unha vez aboada a autoliquidación correspondente á primeira cota, confeccionaranse as correspondentes listas cobratorias pola área de xestión tributaria ou entidade coa que se concerte este servizo sobre a base do informe do o en responsable da actividade no que se fará constar:  Identificación da actividade que se trata.  Nome, apelidos e N. I. F. do participante ou, no caso de menores, do pai/nai ou representante legal obrigado ó pago.  Importe da cota con copia do acordo da Xunta de Goberno Local que a estableza.  Relación das altas, baixas ou variacións que se produzan en cada período de devengo.3. O cobro do prezo público de devengo periódico regulado nesta ordenanza efectuarase mediante recibo estendido polo Concello dentro dos quince primeiros días de cada período, establecéndose como norma xeral a domiciliación bancaria.4. As débedas por cotas devengadas e non satisfeitas nos prazos establecidos recadaranse conforme os procedementos xerais do Regulamento xeral de recadación e disposicións concordantes.5. A Xunta de Goberno Local poderá acordar, a proposta do departamento responsable de cada actividade, a expulsión do usuario do servizo no caso de impago de dúas cotas así como no suposto de reincidencia no impago das mesmas. DISPOSICIÓN FINAL. A presente ordenanza entrará en vigor e será de aplicación a partir do día seguinte a súa publicación íntegra no Boletín Oficial da Provincia manténdose en vigor en tanto non sexa derrogada ou modificada expresamente.” Rianxo, 27 de xuño de 2013. O alcalde Adolfo F. Muíños Sánchez